Gândacii 



Dacă judecăm succesul după numărul de specii şi abundenţa lor, atunci insectele sunt 
animalele cu cel mai mare succes de pe Pământ. După acelaşi criteriu, gândacii, cu aproape 
300000 de specii, sunt cele mai prospere insecte. 

Există multe specii diferite de gândaci, şi multe alte specii noi sunt descoperite în 
fiecare an. De aceea, nu este surprinzător faptul că toate aspectele vieţii lor creează poveşti 
aproape incredibile. Există specii care se hrănesc cu dopurile sticlelor cu cianură, o otravă 
care ucide majoritatea animalelor, şi gândaci care luminează pe întuneric. Nu pare să existe 
vreo limită a felurilor în care gândacii reuşesc să prospere în jurul nostru. Ca mărime, 
gândacii variază de la câţiva milimetri la peste 18 cm lungime, iar forma lor este şi mai 
variată. Unii sunt lungi şi foarte subţiri, alţii scurţi şi îndesaţi, iar gândacii vârtej, care se 
deplasează în cercuri pe suprafaţa apelor dulci, au formă aerodinamică. Numele obişnuit al 
multor gândaci reflectă înfăţişarea lor. Capul sau corpul unor gândaci este împodobit cu 
coarne sau ţepi, iar alţii, precum nasicornul, masculul de rădaşcă europeană şi rădaşcă uriaşă 
americană, au "coarne" imense. 

Deşi majoritatea oamenilor îşi închipuie gândacii ca fiind insecte târâtoare, multe 
specii ştiu să zboare, altele trăiesc în/pe apă dulce. Ei au şi mijloace de apărare. Deşi nici unul 
nu are ac, mulţi au substanţe chimice otrăvitoare care pot provoca usturimi chiar şi pe pielea 
omului, iar remarcabilul gândac bombardier îşi stropeşte duşmanul cu un lichid fierbinte şi 
caustic! Numele ştiinţific al gândacilor, Coleoptera, înseamnă "cu aripi în teacă" şi se referă 
la aripile lor anterioare cornoase, numite elitre, care în majoritatea cazurilor acoperă aripile 
posterioare, atingându-se de-a lungul mijlocului corpului atunci când sunt închise. Gândacii 
îşi folosesc perechea posterioară de aripi pentru zbor, acestea închizându-se într-un mod 
caracteristic sub elitra protectoare atunci când gândacii se odihnesc sau se deplasează la sol. 
Majoritatea gândacilor au mandibule bine dezvoltate cu care îşi fărâmiţează hrana. Restul 
structurilor lor corporale este similar cu al altor insecte. 



Foto: Un gândac cardinal din Africa 
de Est, luându-şi zborul de pe o 
frunză. Se observă felul în care 
aripile anterioare sunt ridicate cu 
mult peste aripile posterioare pentru 
zbor. 




Gândacii au ochi compuşi bine dezvoltaţi - la speciile vânătoare vederea este 
importantă. Ochii compuşi sunt formaţi din numeroase "faţete" sau receptori mici. Fiecare 
faţetă poate trimite un mesaj spre creier şi asigură un sistem de detectare eficient chiar şi 
pentru cea mai mică mişcare din jurul lor. 

Picioarele gândacilor oferă indicii despre activitatea lor. Gândacii tigru sunt vânători şi 
au picioare lungi. Picioarele puternice ale scarabeilor au ţepi pentru săpat, picioarele 



gândacilor de apă, turtite ca nişte vâsle, sunt adaptate la înot. Picioarele posterioare ale 
gândacilor purice sunt lungi şi adaptate pentru sărit. 

Foto: Doi masculi de rădaşcă luptându-se. Femelele sunt puţin mai mici şi le lipsesc 
mandibulele imense, ca nişte coarne de cerb. Aceştia sunt cea mai mare specie de 
gândac din Marea Britanie, uneori atingând lungimea de 7,5 cm. în ciuda aspectului 
lor, mandibulele nu pot provoca o muşcătură. La fel ca şi cea a multor gândaci mai 
mici. Femele pot să provoace o ciupitură dureroasă dacă se pune mâna pe ele, dar 
mandibulele imense ale masculului sunt pur ornamentale, iar muşchii care le 
acţionează sunt prea slabi pentru a exercita forţa necesară efectuării unei muşcături. 




Deşi adesea ne imaginăm gândacii ca fiind negri, ei pot fi viu coloraţi, decorativi. Unii 
au o strălucire metalică, licărind în culori verzi, albastre sau purpurii, în funcţie de unghiul din 
care bate lumina. Gândacii giuvaer sunt uneori folosiţi, după cum implică şi numele lor, în 
scopuri decorative şi, când sunt morţi, sunt purtaţi ca bijuterii. Gândacii ţestoasă pot chiar să- 
şi schimbe culoarea, asemănător cu mai bine cunoscutul cameleon. Unii gândaci au culoare 
galben cu negru şi seamănă mult cu viespile, ba chiar bâzâie în timpul zborului. Aceasta este 
formă de protecţie bună pentru ei şi, chiar dacă nu pot să înţepe, majoritatea animalelor îi va 
evita, aşa cum ar evita o viespe adevărată. 

Hrănirea 

Mulţi gândaci sunt prădători şi se hrănesc cu alte insecte, viermi şi melci. Alţii se 
hrănesc cu mortăciuni, curăţând o regiune de animalele moarte şi aflate în descompunere. La 
unii gândaci, mandibulele sunt goale pe dinăuntru şi se înfig direct în corpul prăzii, care este 
pur şi simplu digerată de vie. Hrana digerată este apoi sorbită de gândac. In acest caz, o mare 
parte a digerării hranei are loc de fapt în afara corpului gândacului. Cei care se hrănesc cu 
plante consumă polen, petale, frunze şi rădăcini, de fapt fiecare parte a plantei, şi mulţi se 
hrănesc şi cu materie vegetală moartă şi aflată în descompunere. Unii gândaci au devenit 



specializaţi în consumul alimentelor preparate, deşi se hrănesc şi cu altele. Tutunul, blănurile, 
penele, slănina, ceaiul, ciocolata şi produsele de brutărie sunt adesea infestate de gândaci. 
Obiceiurile de hrănire ale larvelor de gândaci sunt variate. Larvele unor gândaci tigru îşi prind 
prada când aceasta se apropie de tunelul în care trăiesc. Larvele gândacilor de lemn trăiesc 
sub scoarţa şi în trunchiul copacilor. Modelele complexe şi decorative ale tunelelor, făcute în 
timpul hrănirii din copac, pot fi văzute pe sub scoarţa copacilor infectaţi. Gândacii care atacă 
ulmii au răspândit ciuperca numită boala ulmilor olandeză pe ulmii din Europa, distrugând 
mulţi dintre ei. Gândacul de Colorado este un dăunător al cartofului în Europa, atât larvele cât 
şi adulţii hrănindu-se cu tuberculii şi tulpinile plantelor, care sunt distruse. Gândacul de 
Colorado poate provoca daune grave şi s-a răspândit în toată Europa de la introducerea sa 
accidentală din America, spre sfârşitul secolului al XlX-lea. In America, el nu reprezintă o 
problemă atât de mare, deoarece numărul populaţiilor sale este păstrat redus de către 
prădătorii locali. 



Foto: Un gândac cu plasă din Africa 
de Sud. Când se odihneşte, aripile 
posterioare, folosite la zbor, sunt 
ascunse sub elitre. 




Gândaci folositori 

In timp ce unii gândaci provoacă daune culturilor, mulţi sunt benefici, consumând alte 
insecte, dăunătoare. Buburuzele şi larvele lor se hrănesc cu afidele sau păduchii de plante care 
provoacă daune culturilor şi transmit boli. Alţi gândaci folositori au rolul de curăţători de 
deşeuri ai regiunilor de la ţară. Aceştia sunt gândacii stârvurilor, ai căror adulţi şi ale căror 
larve se hrănesc cu leşuri de animale aflate în descompunere, ajutând la trecerea acestor 
animale moarte în lanţul alimentar al naturii. 




Foto: Scarabeii egipteni rostogolind un bulgăre 
de bălegar. Bulgărele este îngropat, apoi femela 
îşi depune ouăle în el. Bulgărele de bălegar 
asigură hrana pentru larve. 



Unii gândacii paracliseri, sau gropari, fac mai mult pentru descompunerea leşurilor. 
Gândacii adulţi sapă, de exemplu, treptat sub leşul unui şoarece sau al unei păsări mici, până 
când acesta este îngropat. Când este complet acoperit cu pământ, femela gândacului gropar îşi 
depune ouăle în stârv. 



Ea se întoarce acolo peste câteva zile, când a avut loc deja ecloziunea. Femela hrăneşte 
apoi larvele cu hrană regurgitată până când ele devin capabile să se hrănească şi să se 
îngrijească singure. 



Foto: Larva unui licurici se 
hrăneşte cu un melc. întâi ea 
imobilizează melcul inundându-i 
cochilia cu o enzimă digestivă. 
Aceasta lichefiază ţesutul corpului 
pe care apoi îl bea. 




Gândacii au un ciclu al vieţii variat şi complex, care respectă planul tipic al insectelor, 
acela de ou, larvă (care poate să aibă sau să nu aibă picioare) şi pupă. Ultimul stadiu este 
perioada inactivă în timpul căreia are loc transformarea (metamorfoza) din larvă în adult. în 
cele din urmă, gândacul adult iese din pupă şi, după împerechere, femelele depun ouă şi ciclul 
începe din nou. 

antenă în forma 

dc evantai t 



Foto: O diagramă 
reprezentând un cărăbuş, 
sau gândac de mai, 
indicând principalele 
trăsături exterioare ale 
corpului. Capul 
gândacului are un set de 
părţi pentru muşcat la 
gură, doi ochi compuşi şi 

două antene. 

Foto: Cărăbuşul se hrăneşte cu 
frunzele copacilor precum 
stejarii şi castanii. El este cel mai 
frecvent văzut în serile calde de 
primăvară. 



i 



Spectacol de lumini 

Licuricii, care sunt gândaci şi nu muşte, folosesc licăriri de lumină pentru a trimite 
mesaje cu scopul atragerii unui partener. Fiecare specie are mesaje special codificate, care 
sunt alcătuite dintr-o serie de licăriri şi pauze, asemănător codului Morse, pentru a asigura 
atragerea unui partener din propria specie. Acest mesaj codificat poate să fie şi sfârşitul unor 
specii de licurici, ale căror masculi sunt ademeniţi de femela licurici a unei alte specii. Aceste 
femele imită codul pentru a atrage masculii unei alte specii şi când aceştia sosesc ei sunt 
mâncaţi numaidecât! Fireşte că aceste femele folosesc propriul lor semnal special atunci când 
vor cu adevărat să atragă un partener. 



Foto: Elitrele dungate ale 
gândacului de Colorado, aici 
împerechindu-se, sunt foarte 
distincte. Această specie este 
un dăunător al cartofului. 






Foto: După ce gândacii de Colorado se 
împerechează, femela depune un pâlc de ouă 
galbene (stânga sus) din care, prin ecloziune, ies 
larve roşii cu negru, foarte distinctive (dreapta). 
După un număr de năpârliri, larvele trec în 
stadiul inactiv de pupă (dreapta sus), în timpul 
căruia are loc o modificare extensivă a ţesutului 
pentru a produce gândacul adult. 



Gândacul numit licurici european are o femelă lipsită de aripi, a cărei licărire atrage 
masculul. Masculul are doar o licărire foarte slabă. Lumina creată, cunoscută sub numele de 
lumină chimică, este produsă fară căldură. La licuricii tropicali, lumina este destul de 
puternică pentru ca gândacii să fie ţinuţi în colivii drept surse decorative de lumină (40 de 
licurici = puterea unei lumânări). 

Mulţi gândaci sunt importanţi pentru că se hrănesc cu alţi dăunători, iar unele specii sunt 
folosite în controlul biologic pentru protecţia culturilor pentru hrană. Controlul biologic este 
introducerea unei specii de animal (sau plantă, în unele cazuri) într-o anumită regiune pentru a 
reduce numărul şi a preveni răspândirea altor specii dăunătoare. Buburuzele au fost introduse 
în multe regiuni pentru a controla populaţiile de păduchi de plante, în timp ce gândacii 
histerizi prădători sunt folosiţi pentru a controla unii dăunători tropicali gravi, precum 
gărgăriţa bananei. 

O specie de gândac se dovedeşte a fi utilă în protejarea plantaţiilor de conifere, unde 
infestaţiile mari de gândaci scolitizi provoacă daune imense arborilor. Gândacul rizofor se 
strecoară în tunelele făcute de scolitizi şi ucide larvele. Deoarece costul creşterii şi răspândirii 
gândacului rizofor este mai mic decât costul utilizării regulate a insecticidelor otrăvitoare şi 
nu există riscuri pentru oameni sau pentru insecte benefice, acest tip de control biologic este o 
metodă sigură de protecţie a culturilor. 




Foto: Gândacul inspiră aerul 
prin tuburi traheale. El expiră 
aerul apropiindu-şi placa 
dorsală de cea ventrală. 



Există multe specii de gândaci de apă. Unii, precum gândacii vârtej deja amintiţi, înoată 
pe suprafaţa apei, dar pot să se scufunde în cazul în care se iveşte vreun pericol. Gândacii 
vârtej au o formă de ecolocaţie, un sistem care le permite să se deplaseze cu viteză în număr 
mare pe suprafaţa apei fară a se lovi vreodată unul de altul. Ecourile purtate de mişcarea apei 
sunt detectate de fiecare gândac, care apoi evită ciocnirea. Larvele boului de baltă sunt 
prădători foarte activi, şi sunt adesea numite rechini de apă dulce. Ele trăiesc în eleşteie, unde 
se hrănesc cu peşti mici, mormoloci şi alte vietăţi de apă dulce. 

Unii gândaci de apă trebuie să iasă la suprafaţă la intervale regulate pentru a lua aer. 
Alţii au un înveliş special din fire de păr microscopice, care captează un strat de aer şi 
funcţionează ca o branhie, extrăgând aer dizolvat din apă. Majoritatea gândacilor de apă sunt 
buni zburători şi se pot muta dintr-un eleşteu în altul. Adesea vom găsi că ei sunt primii care 
sosesc la un eleşteu proaspăt îndiguit. 



umplerea stocului dc aer la suprafaţa apei 




Atât gândacii pocnitori cât şi cei de covor sunt văzuţi frecvent. Gândacii pocnitori au un 
mecanism remarcabil care le permite să se ridice dacă cad pe spate. Există o scoabă minusculă 
pe partea inferioară a toracelui (segmentul frontal al gândacului, aflat imediat în spatele 
capului), care se potriveşte într-o crestătură. Când un gândac este pe spate, el se potriveşte şi 
exercită presiune asupra scoabei, care este apoi brusc forţată să iasă din crestătura care o ţine, 
cu un pocnet sonor. Această acţiune ajută la aruncarea în sus şi întoarcerea pe picioare a 
gândacului. Larvele gândacilor pocnitori trăiesc în pământ, unde se hrănesc cu rădăcini. 
Aceasta adesea duce la devastarea culturilor. 



gura gropii umpluta 





corpul mort ţi 

Foto: Gândacii gropari îngroapă animale 
moarte, săpând un "mormânt". Apoi 
construiesc tunele în care depun ouăle. 
Larvele se hrănesc cu stârvul până când 
intră în stadiul de pupă. 



Larvele gândacilor pocnitori au trei perechi de picioare scurte de-a lungul părţii frontale 
a corpului. Ele au de obicei culoarea gălbuie şi sunt frecvent numite viermi de sârmă, datorită 
corpului lor subţire, asemănător cu o sârmă. 

Gândacii de covor trăiesc în cuiburile păsărilor şi se hrănesc cu pene, însă preferinţa lor 
pentru lână i-a făcut nişte dăunători menajeri periculoşi, deoarece se hrănesc cu toate tipurile 
de articole din lână. 



Gândacul covor are doar 3-5 mm lungime, iar larvele, acoperite cu fire lungi de păr, sunt 
adesea întâlnite în covoarele de lână. Speciile înrudite sunt dăunători periculoşi pentru 
depozitele de cereale, faină şi alte produse alimentare. Infestaţiile cu gândaci de covor trebuie 
eradicate de un specialist în dezinsectizare. 



Gândacii din grupul gărgăriţelor au capul alungit într-un bot, sau rostru, care are în vârf 
gura. Ei sunt dăunători frecvenţi şi răspândiţi ai multor plante. Unele specii de gărgăriţe pot 
devasta plantaţii de conifere, iar alte specii sunt problematice dacă reuşesc să infesteze bunuri 
consumabile depozitate precum orezul, faina sau multe alimente preparate. 

Recoltele suferă de pe urma daunelor aduse de gărgăriţe, pe câmp, şi se pierd cantităţi 
chiar mai mari datorită daunelor aduse de ele atunci când recolta este adunată şi depozitată 
într-un hambar. Expresia "alimente infestate" poate să ne dea fiori acum, dar pe vremea 
vechilor corăbii cu pânze, gărgăriţele din biscuiţii de pe nave erau un fapt real inevitabil. 

Din cele peste 60000 de specii de gărgăriţe, există multe care nu ne afectează în mod 
direct. Ele se hrănesc cu o varietate de plante, inclusiv fungi, iar câteva specii sunt prădători ai 
insectelor solzoase. 




Foto: O larvă a buhaiului de 
baltă devorează un 
mormoloc. Larvele de acest 
tip, numite uneori tigri de 
apă, se numără printre cele 
mai agresive din mediul 
subacvatic. Ele îşi digeră 
prada injectând enzime prin 
mandibulele lor curbate, 
goale pe dinăuntru. 



Gărgăriţe 



Foto: Metamorfoza complexă de la ou la adult. Larvele gândacilor pot fi la fel de 
distrugătoare ca şi adulţii. Larvele croitorului, de exemplu, provoacă daune în 
structurile de lemn. 



METAMORFOZA GÂNDACULUI 




